CELEX: 22013D0136
Language: lv
Date: 2013-07-15 00:00:00
Title: EEZ Apvienotās komitejas Lēmums Nr. 136/2013 ( 2013. gada 15. jūlijs ), ar ko groza EEZ līguma I pielikumu (Veterinārijas un fitosanitārijas jautājumi)

19.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 345/4
            
         EEZ APVIENOTĀS KOMITEJAS LĒMUMS
   Nr. 136/2013
   (2013. gada 15. jūlijs),
   ar ko groza EEZ līguma I pielikumu (Veterinārijas un fitosanitārijas jautājumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Komisijas 2013. gada 27. marta Īstenošanas lēmums 2013/164/ES, ar kuru atceļ Lēmumus 2003/135/EK, 2004/832/EK un 2005/59/EK, ar ko apstiprina plānus par klasiskā cūku mēra izplatības apkarošanu un par savvaļas cūku ārkārtas vakcināciju Vācijā, Francijā un Slovākijā (1).
            
         
               (2)
            
            
               Ar Īstenošanas lēmumu 2013/164/ES atceļ Komisijas Lēmumus 2003/135/EK (2), 2004/832/EK (3) un 2005/59/EK (4), kas ir iekļauti EEZ līgumā un tādējādi saskaņā ar EEZ līgumu jāatceļ.
            
         
               (3)
            
            
               Šis lēmums attiecas uz tiesību aktiem par dzīviem dzīvniekiem, izņemot zivis un akvakultūras dzīvniekus. Tiesību aktus par šiem jautājumiem nepiemēro Islandei, kā noteikts EEZ līguma I pielikuma I nodaļas ievaddaļas 2. punktā. Tādēļ šis lēmums nav jāpiemēro Islandei.
            
         
               (4)
            
            
               Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tādēļ šis lēmums nav jāpiemēro Lihtenšteinai.
            
         
               (5)
            
            
               Tādēļ būtu attiecīgi jāgroza EEZ līguma I pielikums,
            
         IR PIEŅĒMUSI ŠO LĒMUMU.
   1. pants
   EEZ līguma I pielikuma I nodaļas 3.2. daļas 20. punktā (Komisijas Lēmums 2003/135/EK), 28. punktā (Komisijas Lēmums 2004/832/EK) un 29. punktā (Komisijas Lēmums 2005/59/EK) zem virsraksta “TIESĪBU AKTI, KAS PIENĀCĪGI JĀIEVĒRO EBTA VALSTĪM UN EBTA UZRAUDZĪBAS IESTĀDEI” svītro tekstu.
   2. pants
   Īstenošanas lēmuma 2013/164/ES teksts norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2013. gada 16. jūlijā, ja ir iesniegti visi paziņojumi saskaņā ar EEZ līguma 103. panta 1. punktu (5).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2013. gada 15. jūlijā
      
         
            EEZ Apvienotās komitejas vārdā –
         
            priekšsēdētājs
         
         Thórir IBSEN
      
   
   
      (1)  OV L 91, 3.4.2013., 10. lpp.
   
      (2)  OV L 53, 28.2.2003., 47. lpp.
   
      (3)  OV L 359, 4.12.2004., 62. lpp.
   
      (4)  OV L 24, 27.1.2005., 46. lpp.
   
      (5)  Konstitucionālās prasības nav norādītas.